Filem Biopik Rajinikanth Bakal Dihasilkan
Filem biopik bintang terkenal Kollywood Rajinikanth bakal dihasilkan tidak lama lagi. Menurut laporan Pinkvilla (via Cinema Online), watak Rajinikanth akan dilakonkan sendiri oleh menantunya yang juga seorang aktor popular Dhanush. Bagaimanapun, pengumuman rasmi  dijangkakan akan dibuat dalam masa terdekat ini. Dalam pada itu, kali terakhir Rajinikanth beraksi di layar perak adalah menerusi filem Darbar arahan AR Murugadoss bergandingan dengan aktres Nayanthara. Terbaru, aktor berusia 69 tahun bakal muncul dengan filem terbarunya berjudul Annaatthe yang mana akan menyaksikan dia bergandingan dengan empat aktres popular Nayanthara, Keerthy Suresh, Khusbhu Sundar dan Meena. Penggambaran filem ini bagaimanapun masih lagi belum bermula berikutan perintah berkurung di India berikutan pandemik COVID-19 sebelum ini. Kepada peminat-peminat Rajinikanth, adakah anda teruja dengan filem biopik mengenainya?